**ՏԵՂԵԿԱՆՔ**

**ՀՀ ՏԱՎՈՒՇԻ ՄԱՐԶԻ ԱԶԳԱՅԻՆ ՓՈՔՐԱՄԱՍՆՈՒԹՅՈՒՆՆԵՐԻ ՄԱՍԻՆ**

 Եվրոպայի խորհրդի նախարարների կոմիտեի կողմից հաստատված ազգային փոքրամասնությունների շրջանակային կոնվենցիայի Խորհրդատվական կոմիտեի Հայաստանի մասին 5-րդ կարծիքի հիման վրա մշակված բանաձևի վերաբերյալ տարածաշրջանային կամ ազգային փոքրամասնությունների լեզուների վերաբերյալ զեկույցի դրույթների պահանջներով խնդիրը Տավուշի մարզպետարանի կողմից մանրակրկիտ քննարկվել է, որի արդյունքում նշվել է, որ ՀՀ Տավուշի մարզում ազգային փոքրամասնություններով կոմպակտ բնակեցված բնակավայրեր չկան:

 ՀՀ Տարզի մարզում լեզուներ կրող ազգային փոքրամասնությունների առանձին համայնքներ չկան, ուստի նախադպրոցական հաստատությունների աշխատանքները կազմակերպվում են հայերեն լեզվով:

 Համայնքի անդամների, ինչպես նաև մարզային և տեղական իշխանությունների միջև ձևավորվել է փոխըմբռնման մթնոլորտ, որի արդյունքում բոլոր հարցերը ստանում են իրենց լուծումը:

 Մարզի տարբեր համայնքներում ոչ կոմպակտ ձևով բնակվում են այլ ազգերի 595 ներկայացուցիչներ, որոնց մեծ մասը` 377-ը ռուսներ են, որոնց շփման հիմնական լեզուն հայերենն է:

 ՀՀ Տավուշի մարզի Դիլիջանի թիվ 2 հիմնական դպրոց են հաճախում ռուսերեն լեզվով կրթություն ստացող 29 երեխա, որոնց թիվը ըստ դասարանների կազմում է՝

1-ին դասարանում՝ 2, 2-րդ դասարանում՝ 5, 3-րդ դասարանում՝ 2, 4-րդ դասարանում՝ 3, 5-րդ դասարանում՝ 2, 7-րդ դասարանում՝ 4, 8-րդ դասարանում՝ 3 և 9-րդ դասարանում 4 երեխա:

 Նշված դպրոցում ռուսերեն լեզվով ուսուցումը կազմակերպելու նպատակով փոխարինաբար գրքեր են վերցրել Լոռու մարզի Լերմոնտովի դպրոցից:

ՀՀ Տավուշի մարզում ռուսերենի խորացված ուսուցմամբ դասարաններ կան Իջևանի թիվ 5 հիմնական դպրոցում:

Հայաստանի Հանրապետության հանրակրթական հիմնական դպրոցների ուսումնական պլանով 2-9-րդ դասարաններում «Ռուսաց լեզու» առարկան ընդգրկված է պետական բաղադրիչի ուսումնական առարկաների ցանկում: Ուսուցումն իրականացվում է Հայաստանում հրատարակված դասագրքերով, որտեղ հաշվի են առնվել ազգային դպրոցում ռուսաց լեզվի դասավանդման առանձնահատկությունները: Հայաստանի Հանրապետության կառավարության որոշմամբ հանրապետության մի շարք դպրոցներում 1999 թվականին բացվել են ռուսերենի խորացված ուսուցմամբ դասարաններ: Այդ դպրոցների համար մշակվել, հաստատվել և հրատարակվել են հատուկ ծրագիր, դասագրքեր և մեթոդական ձեռնարկներ:

Հանրակրթական դպրոցներում Հայաստանում Ռուսաստանի Դաշնության դեսպանատան աջակցությամբ պարբերաբար կազմակերպվում են տարբեր միջոցառումներ` մրցույթներ և փառատոներ: Հանրապետությունում անցկացվող ամենամյա դպրոցականների օլիմպիադաների առարկայացանկում` դպրոցական, քաղաքային, մարզային, հանրապետական փուլերում ընդգրկված է նաև ռուսերենը:

 ՀՀ Տավուշի մարզում բնակվող ազգային փոքրամասնություն կազմող բնակիչները տիրապետում են հայերեն լեզվին, ուստի պետական մարմիններին դիմելու խնդիր վերոհիշյալ բնակչությունը չունի: